རྟེན་འབྲེལ་ཡན་ལག་བཅུ་གཉིས་ཀྱི་ནང་དུ་དང་པོ་མ་རིག་པ་ཞེས་གསུངས་པ་རེད།དེ་མི་ཤེས་པའི་དབང་གིས་བྱུང་བ་རེད།དེར་བརྟེན་དེ་འདྲའི་ཐོག་ལ་བསམ་བློ་བཏང་ན་གཞི་ནས་ཀུན་འབྱུང་ལས་ཉོན་གཉིས་ནས་གཙོ་བོ་ཉོན་མོངས།དེའི་རྩ་བ་མི་ཤེས་པའི་དབང་གིས་ཡོང་གི་ཡོད་པ།མི་ཤེས་པ་ལ་ཡང་རྨོངས་ཙམ་དང་ཕྱིན་ཅི་ལོག་ཏུ་རྟོགས་པ་ཞེས་ཞིབ་ཚགས་པོ་ཞེ་དྲག་གསུང་ཡོང་དུས།སེམས་ནང་མི་ཤེས་པ་དང་མ་རིག་པའི་ཆ་དེ་ངོས་ཟིན་པ་ཡིན་ན།མ་རིག་པ་དེ་ངོས་ཟིན་པ་ལ་མ་རིག་པ་ལ་རིམ་པ་མང་པོ་ཡོང་གི་ཡོད་པ་ཡིན་དུས།མི་དགེ་བའི་རྩ་བ་ཐུག་ས་ཆོས་རྣམས་ཀྱི་ཡིན་ལུགས་ལ་རྨོངས་པའམ།ཡིན་ལུགས་ཕྱིན་ཅི་ལོག་ཏུ་རྟོགས་པའི་བློ་ཞིག་ལ་བཤད་ཀྱི་ཡོད་རེད།